Corrector ortogràfic de català (valencià) per al LibreOffice i l'Apache OpenOffice
El Corrector ortogràfic de català (valencià) per al LibreOffice us permetrà verificar l'ortografia de les formes valencianes del català als vostres documents de LibreOffice en qualsevol llengua o plataforma (Windows, Linux, OSX). També el podeu utilitzar en l'OpenOffice.org 3.x i Apache OpenOffice. Aquest corrector conté totes les entrades de la versió general, però afegint-hi les formes recollides per l'Acadèmia Valenciana de la Llengua, com ara la doble accentuació d'alguns mots i les noves entrades del diccionari ortogràfic. En total conté més de 100.000 arrels de paraula. Aquest corrector ja s'instal·la amb el LibreOffice 4.2 o superior. Només cal que l'instal·leu si useu una versió del LibreOffice inferior a la 4.2, o si useu qualsevol versió de l'Apache OpenOffice. 

## Instal·lació

  1. Instal·leu l'extensió fent doble clic sobre el fitxer baixat. Alternativament, també podeu seleccionar l'extensió anant al menú «Eines->Gestor d'extensions...» i fent clic al botó «Afegeix...»
  2. Tanqueu el LibreOffice.
  3. Si està en execució, tanqueu també l'inici ràpid del LibreOffice (la icona a la safata del sistema del Windows).
  4. Reinicieu el LibreOffice.
  5. Useu el corrector ortogràfic.

Si useu l'Apache OpenOffice, seguiu les passes anàlogues. Nota: si feu servir un altre corrector català (la versió general o el que està inclòs a la versió per defecte del LibreOffice en català), un cop instal·lat aquest, afegirà les formes valencianes a la correcció. El corrector valencià conté totes les entrades de la versió general. Si no voleu marcar com a correctes les formes amb criteris divergents (p. ex. anglès vs anglés), un cop instal·lat aquest, convé que inhabiliteu l'altre. Si no ho feu, el sistema considerarà correctes les entrades dels dos correctors. Per fer-ho, aneu a «Eines->Gestor d'extensions».

[caption id="attachment_12056" align="aligncenter" width="740"]![Captura del gestor de complements del LibreOffice](https://www.softcatala.org/uploads/2016/03/gestor-extensions-libreoffice1.png) Captura de la finestra de gestió dels complements del LibreOffice, on podeu habilitar o inhabilitar els correctors.[/caption] 

Nota 2: El fitxer de la baixada té extensió .oxt. En alguns casos, l'extensió del fitxer pot canviar automàticament a .zip. Cal que el fitxer tingui l'extensió correcta per a poder-lo instal·lar correctament. Podeu canviar-ne manualment l'extensió .zip per .oxt. Nota 3: El número de la versió a Baixada fa referència a la versió del corrector, no pas a la versió del LibreOffice ni de l'Apache OpenOffice.

## Informació addicional

Tot seguit teniu recursos relacionats amb el LibreOffice que podeu instal·lar de forma addicional. 

  * [Paquet d'interfície en català](https://www.softcatala.org/programes/paquet-catala-per-al-libreoffice/ "Paquet català per al LibreOffice").
  * [Paquet d'interfície en variant valenciana](https://www.softcatala.org/programes/paquet-dajuda-en-catala-valencia-del-libreoffice/ "Paquet català \(valencià\) per al LibreOffice").
  * [Paquet d'ajuda en català](https://www.softcatala.org/programes/paquet-dajuda-en-catala-del-libreoffice/ "Paquet d'ajuda en català del LibreOffice").
  * [Paquet d'ajuda en la variant valenciana](https://www.softcatala.org/programes/paquet-dajuda-en-catala-valencia-del-libreoffice/ "Paquet d'ajuda en català \(valencià\) del LibreOffice").
  * [Corrector ortogràfic de català (general)](https://www.softcatala.org/programes/corrector-ortografic-de-catala-general-per-al-libreoffice-i-lapache-openoffice/ "Corrector ortogràfic de català \(general\) per al LibreOffice i l'Apache OpenOffice") per al LibreOffice en qualsevol llengua o plataforma.
  * [Diccionari català de sinònims](https://www.softcatala.org/programes/diccionari-catala-de-sinonims-per-al-libreoffice/ "Diccionari català de sinònims per al LibreOffice"). Serveix per al LibreOffice en qualsevol llengua i plataforma.
  * [Diccionari català de partició de mots](https://www.softcatala.org/programes/diccionari-catala-de-particio-de-mots/ "Diccionari català de partició de mots"). Serveix per a trencar correctament els mots a final de línia.


